text: Løb over grænsen
  15 september 2012 kl. 07.40
  Det 28. grænseoverskridende motionsløb afholdes lørdag den 15. september 2012 med start fra Grænsehallerne, Harkærvej, 6340 Kruså.
  Der er er mange motionsløb i Danmark, men kun et hvor deltagerne passerer den dansk-tyske grænse to gange - oven i købet uden at vise pas - nemlig Grænseløbet i Kruså 
  Det første Grænseløb blev afviklet i 1985. Arrangørerne satser på at lave et løb, der sikrer at såvel eliteløberen som motionisten får en sportslig og behagelig oplevelse ved at deltage. Dertil kommer turen over grænsen uden at vise pas. En ekstra oplevelse der er muliggjort i samarbejde med de dansk-tyske grænsemyndigheder.
  Der er start kl. 14 og 14.10 - den lange rute er 11,7 km og den korte er 
  5,15 km. 
  Fra at være et lokalt løb med 336 deltagere har Grænseløbet stabiliseret sig til et løb med ca. 1500 deltagere. Deltagere der er mødt frem fra hele Danmark og store dele af Tyskland - og som aldersmæssig har spændt fra de unge under 10 år til de ældre over 80 år.
  